คือเมื่อวันที่ 30 สิงหาคม 2564 ที่ผ่านมาเราได้ฉีดวัคซีนแอสคร้า 1 เข็ม ซึ่งเป็นเข็มแรกค่ะ ทีนี้ทางโรงพยาบาลได้ทำการนัดให้มาฉีดวัคซีนไข้หวัดใหญ่ในวันจันทร์ที่ 20 กันยายน 2564 อยากสอบถามว่าจะอันตรายมั้ยคะถ้าฉีดซ้อนกันแบบนี้ เพราะจากที่ดูข้อมูลเค้าบอกว่าถ้าฉีดต้องห่างกันประมาณ 4 อาทิตย์ หรือ1 เดือนเลยหลังฉีดวัคซีนตัวใดตัวนึงแล้วถึงจะฉีดอีกตัวนึงได้ ของเราตามใบนัดนี้จะอันตรายมั้ยคะคุณ หรือทางโรงพยาบาลทางคุณผู้เชียวชาญเค้าได้คำนวนวันเวลาไว้แล้วใช่มั้ยคะว่าปลอดภัยแน่นอน ขออนุญาตสอบถามนะคะคุณ
สวัสดีค่ะ โดยปกติแล้ว หากจะต้องรับวัคซีน 2 ชนิด คือวัคซีนป้องกันไข้หวัดใหญ่และวัคซีนป้องกันการติดเชื้อโควิด 19 นั้น อาจจะแนะนำให้รับห่างกัน 1 เดือน เพื่อป้องกันไม่ให้เกิดผลข้างเคียงที่ไม่สามารถบอกได้ว่าเกิดจากวัคซีนตัวใด แต่จริงๆแล้วอาจจะฉีดห่างกันก่อนหน้านั้นได้เล็กน้อยโดยไม่ได้มีอันตรายอะไรดังนั้นถ้าฉีดห่างกันประมาณ 3 สัปดาห์ดังกล่าวมา หลังฉีดมาก็ไม่ได้มีอาการผิดปกติ อาจมีผลข้างเคียงจากวัคซีนเช่นไข้ต่ำๆ ปวดเมื่อยตามตัว ที่หายไปได้เองภายใน 1-3 วัน ก็ไม่น่าจะมีอันตรายแต่อย่างใด ให้ไปรับวัคซีนเข็ม 2 ต่อตามนัดให้ครบค่ะ